Document ID: /roh_data/filtered/Billingualer_Corpus_interleaved-de-rm.jsonl.gz/1374

This is a text translated from German to Rumantsch Grischun.
Konzept zur BVD-Ausrottung in Graubünden gestartet

Das definitive Konzept zur Ausrottung der Rinderkrankheit BVD (Bovine Virus-Diarrhoe) in Graubünden ist Ende 2007 bereinigt worden. Die eigentliche Ausrottung der Tierseuche in der ganzen Schweiz, die vier Jahre dauert, beginnt im Oktober 2008. Aber bereits im Frühjahr 2008 sollen alle Jungtiere untersucht werden, so dass die Zahl der Neuinfektionen reduziert wird und die Sömmerung 2008 nur mit BVD-freien Rindern und Kälbern stattfindet. Zu diesem Zweck werden zwischen Januar und April 2008 rund 50'000 Rinder und Kälber im Kanton Graubünden mit einer Hautstanzprobe auf die Krankheit untersucht und bei Feststellung der Krankheit ausgemerzt. Im Herbst 2008 erfolgt in gleicher Vorgehensweise die Untersuchung des restlichen Rindvieh-Bestandes. Mit anschliessenden weiteren Kontrollen soll die erreichte Seuchenfreiheit der Herden überwacht werden.

Die Bovine Virus-Diarrhoe (BVD) ist eine in der Schweiz weit verbreitete Rinderkrankheit und geht einher mit erheblichen wirtschaftlichen Verlusten. Die BVD führt zu spontanen Aborten, weiteren Erkrankungen des Magen-/Darmtraktes und begünstigt andere Infektionskrankheiten wie zum Beispiel Lungenentzündungen. Manche Kälber erkranken chronisch an der BVD - diese Tiere nennt man "persistent infizierte Tiere", kurz "pi-Tiere". Das Ausrottungsprogramm zielt auf diese kranken pi-Tiere ab. Mit dem Konzept sollen alle diese Tiere erkannt und eliminiert werden. Auf diese Weise werden Neuinfektionen unterbunden und damit wird der gesamte Tierbestand frei vom Virus und frei von der Krankheit.

Das Konzept zur BVD-Ausrottung gliedert sich in drei verschiedene Phasen. Generell sind für die Untersuchung auf das BVD-Virus verschiedene Probenmaterialien geeignet wie zum Beispiel Blut, Milch oder Hautstanzproben. Aufgrund der einfacheren Handhabung werden in Graubünden während allen Phasen ausschliesslich Hautstanzproben entnommen, die alle im kantonseigenen Veterinärbakteriologischen Laboratorium untersucht werden.

Frühling 2008: Vor dem Programmstart im Herbst BVD-Neuinfektionen während der Sömmerung reduzieren

Bei der Sömmerung kommen viele Rinder und Jungtiere - dabei auch viele trächtige Tiere - aus verschiedenen Beständen miteinander in Kontakt. Unter diesen Voraussetzungen kann das BVD-Virus leicht übertragen werden und es werden somit auch neue pi-Tiere produziert. Die Sömmerung stellt insgesamt wohl eine der Hauptinfektionsquellen für das BVD-Virus dar. Um die Zahl der pi-Tiere zu senken, sind daher vor dem eigentlichen Start des Ausrottungsprogrammes im Herbst 2008 Einschränkungen für die Sömmerung 2008 vorgesehen: Rinder die noch nie gekalbt haben und zur Sömmerung gebracht werden, müssen vorgängig negativ auf BVD untersucht worden sein. BVD-positive Tiere dürfen nicht zur Alpung gebracht werden.

Diese Untersuchungskampagne startet in Graubünden Ende Januar und dauert bis Mitte April. Dazu untersuchen die Amts- und Kontrolltierärzte gemeindeweise alle Jungtiere der einzelnen Betriebe. Dies betrifft in Graubünden rund 50'000 Rinder und Kälber. Bei einer positiven Probe, wird das erste Laborergebnis durch eine zweite Probe verifiziert und das kranke Tier muss abgetan werden. Sind alle untersuchten Tiere gesund, ist die Sache für den Betrieb erledigt.

Herbst 2008: Untersuchung aller Tiere der Rindergattung in der ganzen Schweiz

Das Ziel dieser Phase im Herbst ist die Erkennung und Elimination der lebenden pi-Tiere in der ganzen Rindviehpopulation der Schweiz. Zwischen dem 1. Oktober und dem 31. Dezember 2008 werden dazu sämtliche Tiere der Rindergattung auf BVD getestet. In dieser Zeitspanne fallen in Graubünden nochmals rund 30'000 Proben an, die nach dem gleichen Vorgehen wie im Frühjahr entnommen und verarbeitet werden.

Wird in einem Betrieb kein krankes Tier gefunden, so unterliegt dieser Betrieb nachfolgend keinen Einschränkungen zum Tierverkehr. Wird in einem Betrieb ein krankes Tier gefunden, dürfen ab diesem Zeitpunkt die trächtigen Tiere nicht verstellt beziehungsweise verkauft werden bis zur Kalbung (Möglichkeit, dass diese Tiere ein pi-Tier in sich tragen).

Ab Januar 2009: Kälber unter der Lupe

Nach der Probephase im Herbst 2008 sind alle Tiere untersucht - ausser die Kälber, die zur Zeit der Beprobung im Mutterleib waren. Unter diesen Kälbern könnten sich auch pi-Tiere befinden. Ziel dieser Phase ist daher die Entdeckung und Eliminierung der kranken Tiere unter diesen neugeborenen Kälbern. Der Landwirt entnimmt hierzu im Rahmen der amtlichen Markierung (bis zum 5. Lebenstag) eine Hautprobe bei allen neugeborenen Kälbern und schickt sie ins Labor. So wird im Oktober 2009 der grösste Teil der Rindviehbestände frei von BVD sein und nur noch wenige Tiere müssen gefunden werden, die krank auf die Welt kommen und andere wieder anstecken könnten.

Anfangs 2011 sollte die Gesamtheit der Schweizer Rindviehbestände frei von BVD sein. In den folgenden Jahren geht es darum, dass der Nachweis erbracht wird, dass BVD wirklich nicht mehr in der Schweiz vorkommt. Zu diesem Zweck werden ab diesem Zeitpunkt Milchproben erstlaktierender Rinder untersucht, um die Krankheit nachzuweisen.

Kosten von rund 2,85 Millionen Franken in Graubünden

Die durch das BVD-Virus verursachten Schäden durch Krankheiten und Leistungseinbussen belaufen sich gesamtschweizerisch auf ca. 10 Millionen Franken. Da die Kosten der gesamten, rund vier Jahre dauernden Sanierung in der Schweiz total 60 Millionen Franken verursachen, lohnt sich somit eine Tilgung auch rein rechnerisch bereits nach 5 bis 6 Jahren, abgesehen davon, dass ein seuchenfreier Bestand im Viehzüchterkanton Graubünden auch bessere Verkaufschancen auf in- und ausländischen Märkten eröffnet.

In Graubünden belaufen sich die entsprechenden Aufwendungen auf rund 2,85 Millionen Franken. Davon übernimmt der Bund 900'000 Franken. Die Rindviehalter bezahlen 1'350'000 Franken und der Kanton beteiligt sich mit 600'000 Franken.

Gremium: Amt für Lebensmittelsicherheit und Tiergesundheit

Quelle: dt Amt für Lebensmittelsicherheit und Tiergesundheit

Data: 18.01.2008

Lantschà il concept per extirpar la DVB en il Grischun

Il concept definitiv per extirpar la malsogna bovina DVB (diarrea virala bovina) en il Grischun è vegnì repassà la fin da l'onn 2007. L'extirpaziun da l'epidemia d'animals en l'entira Svizra cumenza per propi l'october 2008 e dura 4 onns. Gia la primavaira 2008 duain dentant vegnir controllads tut ils animals giuvens, uschia ch'il dumber da novas infecziuns vegn reducì e che l'alpegiada 2008 ha lieu mo cun arments e cun vadels senza DVB. Tranter il schaner e l'avrigl 2008 vegni controllà per quest intent en il chantun Grischun - cun agid d'emprovas da la pel - tar var 50'000 arments e vadels, sch'els han questa malsogna. Animals, tar ils quals la malsogna vegn constatada, vegnan zavrads. L'atun 2008 ha lieu tenor il medem sistem la controlla dals arments restants. Cun ulteriuras controllas duai alura vegnir surveglià che las scossas restian libras da l'epidemia.

La diarrea virala bovina (DVB) è ina malsogna bovina ch'è fitg derasada en Svizra e che chaschuna perditas economicas considerablas. La DVB chaschuna aborts spontans ed ulteriuras malsognas dal tract digestiv e promova autras malsognas contagiusas, sco per exempel pneumonias. Intgins vadels han cronicamain la DVB. Quests animals vegnan numnads "animals infectads persistentamain", curt "animals IP". Il program d'extirpaziun ha en mira quests animals IP malsauns. Tras il concept duain vegnir identifitgads ed eliminads tut quests animals. Uschia vegnan impedidas novas infecziuns, e l'entir effectiv d'animals vegn liber dal virus e da la malsogna.

Il concept per extirpar la DVB cumpiglia trais differentas fasas. En general èn adattads differents materials d'emprova per far las controllas areguard il virus da la DVB, sco per exempel il sang, il latg u emprovas da la pel. Perquai che l'applicaziun è pli simpla, vegnan prendidas en il Grischun durant tut las fasas unicamain emprovas da la pel. Quellas vegnan tuttas analisadas en il laboratori veterinar-bacteriologic dal chantun.

Primavaira 2008: Reducir novas infecziuns da DVB durant l'alpegiada, avant ch'il program vegn lantschà l'atun

Durant l'alpegiada han blers arments ed animals giuvens da differents effectivs - tranter quels er blers animals purtants - contact in cun l'auter. Sut questas premissas po il virus da la DVB vegnir transmess facilmain, uschia ch'i vegnan er producids novs animals IP. Tut en tut è l'alpegiada bain ina da las funtaunas principalas per transmetter il virus da la DVB. Per reducir il dumber dals animals IP èn previsas - avant ch'il program d'extirpaziun vegn lantschà per propi l'atun 2008 - restricziuns per l'alpegiada 2008: Arments che n'han anc mai fatg vadè e che vegnan mess ad alp, ston l'emprim vegnir controllads cun in resultat negativ areguard la DVB. Animals cun in resultat positiv na dastgan betg vegnir mess ad alp.

Questa campagna da controllas cumenza en il Grischun la fin da schaner e dura fin mez avrigl. Per quest intent controlleschan las veterinarias ed ils veterinaris uffizials sco er las veterinarias ed ils veterinaris da controlla tut ils animals giuvens dals singuls manaschis. En il Grischun pertutga quai var 50'000 arments e vadels. En cas d'ina emprova positiva vegn il resultat dal laboratori verifitgà tras ina segunda emprova, e l'animal malsaun sto vegnir mazzà. Sche tut ils animals controllads èn sauns, è la chaussa liquidada per il manaschi.

Atun 2008: Controllar tut ils animals da la spezia dals arments en l'entira Svizra

Questa fasa durant l'atun ha la finamira d'identifitgar e d'eliminar ils animals IP vivents en tut la populaziun d'arments da la Svizra. Per quest intent vegnan tut ils animals da la spezia dals arments controllads sin DVB tranter il 1. d'october ed ils 31 da december 2008. Durant quest temp resultan anc ina giada var 30'000 emprovas en il Grischun. Questas emprovas vegnan prendidas ed elavuradas tenor il medem sistem sco la primavaira.

Sch'i na vegnan chattads nagins animals malsauns en in manaschi, n'è quest manaschi alura suttamess a naginas restricziuns areguard il traffic cun animals. Sch'i vegn dentant chattà in animal malsaun en in manaschi, na dastgan ils animals purtants betg vegnir mess en in auter lieu respectivamain vegnir vendids a partir da quest mument, fin ch'els fan vadè (perquai ch'ils animals purtants pudessan avair in animal IP en sai).

A partir dal schaner 2009: Vadels sut la marella

Suenter la fasa da las emprovas da l'atun 2008 èn controllads tut ils animals - cun excepziun dals vadels ch'eran en il venter da la mamma durant las controllas. Tranter quests vadels pon sa chattar er animals IP. Questa fasa ha la finamira da chattar e d'eliminar ils animals novnaschids malsauns. En il rom da la marcaziun uffiziala (fin il 5. di da vita) prenda la pura u il pur per quest intent in'emprova da la pel tar tut ils vadels novnaschids e trametta questa emprova al laboratori. L'october 2009 vegn pia la gronda part dals effectivs d'arments ad esser libra da la DVB, ed i ston vegnir chattads mo paucs animals che naschan malsauns e che pudessan puspè infectar auters animals.

Il cumenzament da l'onn 2011 duessan tut ils effectivs svizzers d'arments esser libers da la DVB. Ils onns suandants sa tracti da cumprovar che la DVB na saja effectivamain betg pli avant maun en Svizra. Per quest intent vegnan analisadas a partir da quest mument - per cumprovar la malsogna - emprovas dal latg d'arments che dattan per l'emprima giada latg.

Custs da var 2,85 milliuns francs en il Grischun

Ils donns ch'il virus da la DVB chaschuna tras malsognas e tras perditas da prestaziuns importan var 10 milliuns francs en l'entira Svizra. Cunquai che l'entira sanaziun - che dura var 4 onns - chaschuna en Svizra custs totals da 60 milliuns francs, sa paja in'extirpaziun pia er matematicamain gia suenter 5 fin 6 onns, e quai abstrahà dal fatg ch'in effectiv senza epidemia - en il Grischun sco chantun d'allevament da muvel - porscha er meglras schanzas da vendita sin ils martgads svizzers ed esters.

En il Grischun importan ils custs correspundents var 2,85 milliuns francs. Da quai surpiglia la confederaziun 900'000 francs. Las possessuras ed ils possessurs d'arments pajan 1'350'000 francs ed il chantun sa participescha cun 600'000 francs.

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 18.01.2008